Samuel Logan Brengle

Samuel Logan Brengle (født 1860, død 1936) var kommandør i Frelsesarmeen. Han var en av de mest markerte når det gjaldt utviklingen av Hellighetslæren. Han skrev en rekke bøker blant annet Sjelevinnerens hemmelighet, Helps to Holiness og Heart talks on Holiness.

 Bakgrunn 
Samuel Logan Brengle mistet tidlig sin far. Faren meldte seg som frivillig under borgerkrigen og kom hjem som invalid og døde kort tid etterpå.
Moren giftet seg ganske snart igjen, men Samuels forhold til stefaren var ikke godt. Han var svært knyttet til sin mor.
Som tenåring ble Samuel frelst under en møtekampanje og gav sitt liv til Gud. Han skjønte tidlig at han måtte bli kristen, og under en møtekampanje ble det invitert til å søke frelse. Samuel gikk frem fem dager etter hverandre, men "følte" ingenting. Den femte dagen, julaften, gikk moren hans frem og knelte ved siden av ham. Etterpå sa hun "Nå er du frelst – du må bare tro det".
Etter morens død begynte han på det som var kjent som DePauw Universitetet i Greencastle, Indiana. Der var han en utmerket elev, og mange muligheter åpnet seg for ham. Men han følte at hans kall var å bli predikant, så etter universitetet ble han omreisende predikant i metodistkirken. Senere begynte han å studere teologi ved Boston Theological Seminary. Det var mens han studerte teologi at han hadde en sterk opplevelse av hellighet, og denne opplevelsen skulle han bære med seg resten av livet.

 'Den andre velsignelse' hellighetlæren 
Han beskrev opplevelsen som en fylde av Guds kjærlighet. Han skrev senere: I walked out over Boston Commons before breakfast, weeping for joy and praising God. Oh, how I loved! In that hour I knew Jesus, and I loved Him till it seemed my heart would break with love. I was filled with love for all His creatures. I heard the little sparrows chattering; I loved them. I saw a little worm wriggling across my path; I stepped over it; I didn’t want to hurt any living thing. I loved the dogs, I loved the horses, I loved the little urchins on the street, I loved the strangers who hurried past me, I loved the heathen, I loved the whole world. Dette ble hans livsfokus, og han underviste og oppfordret de troende til å selv søke denne velsignelsen.

 Frelsesarmeen 
Etter at han var ferdig på universitetet, fikk han tilbud om å bli pastor i noen av de største metodistkirkene i USA. Men han takket nei, da han var blitt interessert i Frelsesarmeen. Han hadde hørt William Booth tale på et møte, og følte seg dratt mot denne tjenesten. Han møtte William Booth etter møtet og sa til ham: "Jeg skulle ønske jeg kunne gjøre min tjeneste i din arme", men Booth svarte ikke. Booth anså teologer for å tilhøre "den farlige klassen", og var ikke spesielt åpen for å la teologer tjenestegjøre i armeen. Men Samuel bestemte seg for å reise til England for å jobbe som frivillig for Frelsesarmeens grunnlegger. Her møtte han også en ung salvasjonist som het Elizabeth Swift og giftet seg med henne.

Da han kom til England og møtte grunnleggeren av Frelsesarmeen, ble han møtt med skepsis. William Booth kalte ham en farlig mann. Han så at Brengle hadde vært sin egen sjef, og Booth var ikke sikker på om Brengle ville akseptere disiplinen som Frelsesarmeen krevde av sine medlemmer. Likevel ble han tatt opp på Frelsesarmeens offisersskole. En av de første oppgavene han fikk der var å pusse skoene til de andre kadettene. Brengle klaget ikke, men minnet seg selv på at Frelseren selv vasket disiplenes føtter. Han tok på seg alle oppgaver, fra å selge Krigsropet til å tale på friluftsmøter.

Etter offisersskolen ble han sendt tilbake til USA, hvor han jobbet frivillig for frelse for syndere og helliggjørelse av de hellige. Senere oppdaget Frelsesarmeen hvilke gaver Brengle hadde, og han ble tatt ut av vanlig offisersarbeid og fikk en unik åndelig tjeneste. Han ble sett på som hellighetens profet og lærte og skrev om Den andre velsignelse, som denne erfaringen ble kalt.

Etter en stund i denne tjenesten fikk han farvelordre og ble sendt til Boston 1. korps. Han sa senere at dette ikke var en lett tid, da dette korpset lå i et veldig vanskelig område av byen. For nordmenn er det spennende å vite at han møter Ludvig Dybing, en av de norske frelsesarmeepionerene. 
Det var også under denne ordren at Samuel ble skadet, da en drukkenbolt kastet en murstein på ham. Han ble skadet og kunne ikke tale på 18 måneder. Det var i denne tiden han begynte å skrive artikler som senere ble til Helps to Holiness. Han har også skrevet en rekke andre bøker om hellighetslæren i Frelsesarmeen. I sine siste år var han Frelsesarmeens spesielle åndelige ambassadør for hellighet.

Han oppnådde til slutt rangen kommandør, som den første amerikanskfødte offiser. Han ble pensjonist i 1931, men fortsatte å tale og undervise i to år etter det.  

Kommandør Samuel Logan Brengle døde 19. mai 1936.

 Bøker av Samuel Logan Brengle 
 Ancient Prophets, S.P.& S..1930
 God as Strategist Marshall, Morgan & Scott (1942)
 Heart Talks on Holiness, S.P.& S 1960
 Helps to Holiness, S.P.& S..1912
 Love Slaves, S.P.& S..1929
 Resurrection Life and Power, S.P.& S. (1925) 1960
 The Guest of the Soul Marshall, Morgan & Scott (1934)
 The Soul Winner's Secret, S.P.& S.
 The Way of Holiness, S.P.&.S 195l
 When The Holy Ghost is Come, S.P.& S..1909

 Referanser 

 Eksterne lenker 
 131 taler av han

Kategori:Frelsesarméoffiserer